Cine este Mihail Kavelașvili, fostul fotbalist ales președinte al Georgiei. A devenit cunoscut pentru atitudinea sa împotriva Vestului
Georgia are un nou președinte, un fost fotbalist renumit pentru atitudinea sa antioccidentală și anti LGBTQ. Mihail Kavelașvili a fost votat de un colegiu de electori controlat de partidul aflat la putere. El urmează să îi succeadă președintei proeuropene Salome Zurabișvili, care refuză, însă, să se retragă. Legitimitatea noului președinte a fost contestată și în stradă. Mii de oameni s-au strâns în fața parlamentului din Tbilisi.